San Lameer Villa 2845 | LekkeSlaap
San Lameer Villa 2845 is in die San Lameer Landgoed aan KwaZulu-Natal se Suidkus geleë. Dié subtropiese paradys met wild, fauna, flora en voëls bied iets vir elke lid van die gesin. Die 200 hektaar-bewarea waarop dit geleë is spog met 'n 18 putjie-kampioenskapgholfbaan, 'n hotel met 'n spa, restaurant en kroeg, luukse villas en direkte toegang tot 2 pragtige Blouvlagstrande.
Dié villa het 3 slaapkamers, 2 badkamers en bied slaapplek vir 6 gaste. Die hoofslaapkamer en tweede slaapkamer beskik elkeen oor 'n dubbelbed en die derde slaapkamer oor 2 enkelbeddens. Die hoofslaapkamer het ook 'n en suite-badkamer. Die villa het ook 'n kombuis, sitkamer en eetarea.
Die kombuis is goed toegerus met 'n stoof, oond, yskas-vrieskas en mikrogolfoond. Daar is ook 'n wasmasjien en tuimeldroër vir gaste se gerief. Die eetarea het sitplek vir 6 gaste, terwyl die sitkamer gemaklike rusbanke en 'n TV met al die DStv-kanale het. Die leefarea bied toegang tot 'n onderdakbalkon met buitemeubels en braaigeriewe.